30 
undersøge disse Sporer, men sammenfattes Resultatet af 
samtlige Forsøg, tør man vel deraf drage den Slutning, at 
Puccinia Poarum næppe er farlig for Kornarterne, om den 
end under gunstige Forhold kan angribe Hvede og Rug, hvil- 
ket endnu trænger til nærmere Undersøgelse. Derimod brin- 
ges den med stor Lethed til at vokse paa de almindelige 
Arter af Poa. Som det fremgaar af foranstaaende Oversigt, 
har jeg overført den omhandlede Rustart paa følgende 5 Ar- 
ter af denne Slægt: Poa annua, P. trivialis, P. nemoralis, 
P. fertilis og P. pratensis. Kun 3 af 22 Forsøg mislykkedes. 
Ved de 2 Forsøg som ikke ere anførte, vare Forsøgsplanterne 
(P. annua og trivialis) angrebne af Bladlus og Meldug. Ved 
det 3die Forsøg benyttede jeg Poa Sudetica, paa hvilken Art 
jeg heller aldrig har fundet Puc. Poarum i den fri Natur, 
derimod hyppig paa Poa compressa, af hvilken Art jeg ikke 
havde Frøplanter til min Raadighed. At jeg saa ofte be- 
nyttede Poa annua og trivialis, hidrørte fra, at jeg havde et 
større Antal af disse Planter, opelskede af Frø. Under For- 
søgene vare samtlige Forsøgsplanter henstillede i Vinduer mod 
Syd i samme Værelse og holdtes dækkede med Glasklokker i 
3 - 4 Dage, efter at de havde modtaget Udsæd af Skaalrust- 
sporer. Kun midt paa Dagen, naar Solen brændte for stærkt, 
fjærnedes Glasklokkerne af og til et Øjeblik for at Luften 
kunde fornyes og afkjøles. Jeg har altid fundet, at Rust- 
arterne udvikle sig langt hurtigere og sikrere, naar Vært- 
planterne , idetmindste en Tid af Dagen , udsættes for Sol- 
lysets umiddelbare Paavirkning. Henstilles Planterne i Nord- 
siden af samme Værelse, vil Forsøget ofte mislykkes. Selv 
Sporerne synes at spire hurtigere og bedre under Sollysets 
umiddelbare Paavirkning. 
Ved de her omtalte Forsøg overførtes Skaalrustsporerne 
altid paa Oversiden af Bladene af de nævnte Græsarter, ofte 
ved Hjælp af en fin Pensel, undertiden blot ved at berøre 
Græsarternes Blade med det rustbefængte Parti af Bladene 
af Tus. Farfara. Den Lethed og Sikkerhed, hvormed Rusten 
overførtes fra Tus. Farfara paa Arterne af Poa, kunde vel 
